Document ID: 31990R0200

Title and Content:
***** ΚΑΝΟΝΙΣΜΟΣ (ΕΟΚ) αριθ. 200/90 ΤΟΥ ΣΥΜΒΟΥΛΙΟΥ της 22ας Ιανουαρίου 1990 που τροποποιεί τον κανονισμό (ΕΟΚ) αριθ. 2262/84 για τη λήψη ειδικών μέτρων στον τομέα του ελαιολάδου ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), Εκτιμώντας: ότι σύμφωνα με το άρθρο 1 παράγραφος 1 του κανονισμού (ΕΟΚ) αριθ. 2262/84 (3), όπως τροποποιήθηκε τελευταία από τον κανονισμό (ΕΟΚ) αριθ. 3880/88 (4), τα κράτη μέλη παραγωγής ιδρύουν ειδικούς οργανισμούς στους οποίους ανατίθενται ορισμένοι έλεγχοι και δραστηριότητες, στα πλαίσια του καθεστώτος ενίσχυσης στην παραγωγή ελαιόλαδου· ότι, για να εξασφαλισθεί καλύτερα η ορθή και αποτελεσματική εφαρμογή των κοινοτικών ρυθμίσεων στο σύνολο του τομέα του ελαιόλαδου, θα πρέπει να προβλεφθεί η δυνατότητα ανάθεσης στους οργανισμούς, εκτός των ελέγχων και των δραστηριοτήτων που αναφέρονται ανωτέρω, των ελέγχων στον τομέα ενίσχυσης στην κατανάλωση καθώς και στον τομέα της αγοράς και αποθήκευσης του ελαιόλαδου από τους οργανισμούς παρέμβασης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 1 του κανονισμού (ΕΟΚ) αριθ. 2262/84, η παράγραφος 2 τροποποιείται ως εξής: 1. Στο δεύτερο εδάφιο, η τελευταία περίπτωση διαγράφεται. 2. Το τελευταίο εδάφιο αντικαθίσταται από το ακόλουθο κείμενο: «Το κράτος μέλος με δική του πρωτοβουλία ή μετά από αίτηση της Επιτροπής, μπορεί να αναθέτει στον οργανισμό: - τους ελέγχους που προβλέπονται στον τομέα ενίσχυσης στην κατανάλωση ελαιόλαδου και στον τομέα αγοράς και αποθεματοποίησης του ελαιόλαδου από τους οργανισμούς παρέμβασης, - ειδικές έρευνες.» Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 22 Ιανουαρίου 1990.

Classification Labels:
19
15

Label Descriptions:
{"19": "Όργανα εκτελεστικής εξουσίας", "15": "ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ"}

EuroVoc IDs (Original): 139
5769
3062
239
2449
712

EuroVoc IDs (Expanded): 139
5769
3062
239
2449
712

Dataset Source: meu

Split: train